Kiri Thode

Demenson ‘Kiri’ Thode (☆ 26 di febrüari 1991 na Kralendijk) ta un koredó boneriano den deporte di windsurf. Na inisio di siglo 21 e tabata un di e mihó windsurfernan den kategoria "freestyle" i na 2013 a titulá kampeon mundial den e disiplina aki.

 Biografia 
Kiri Thode a nase na e isla di Boneiru i ta bini di un famia humilde piskadó. Na aña 1995 el a kuminsá surf na bientu huntu ku su primonan Everon "Tonky" Frans i Elton "Taty" Frans. Na 2003, na edat di diesdos aña, el a partisipá na su promé Kopa Mundial. Den e temporada 2007 el a logra yega e mihó di mundu. El a logra e di kuater puesto general y e aña siguiente el a gana e di dos puesto den e eventonan na Costa Teguise i Costa Calma den Islanan Kanaria. Despues el a alkansa seis biaha e di dos i di tres lugá den e ranking di freestyle, un kombinashon di windsurf, velosidat i akrobatismo. Thode a bira kampeon mundial pa promé biaha na 2013 dor di gana na Sylt (Alemania). Alabes e tabata e promé boneriano pa bira kampeon mundial den freestyle. Despues di a klasifika dos biaha mas den e top 3, Thode no por a sostene su nivel halto mas, y a bira nr. 17 na 2016 y nr. 21 na 2019.

Thode ta hopi kasero i ta sali for di Boneiru solamente pa eventonan di e kopa mundial i di bes en kuando pa fotoshootnan.

Na 2012 a produsí "Children of the Wind", un dokumentario di 92 minut basá riba e bida di muchanan boneriano kende bou guia di Elvis Martinus a logra dominá e téknika di e deporte di windsurf. E pelíkula ta enfoká en partikular riba e dos ruman Frans i Kiri Thode i a sa di gana varios premio na festivalnan internashonal di sine.Children of the Wind, seek-films.com

 Prestashon 
 World Cup rating 
 Temporada Slalom Posishon Punto 2003  ?  ? 2004  ?  ? 2005  ?  ? 2006  4.  2001 2007 3. 6020 2008 3. 6069 2009 2. 6102 2010 3. 6135 2011 2. 10268 2012 2. 6069 2013 1. 6267 2014 3. 6068 2015 2. 4101 2016  17.  4602 2017  25.  1525 2019  21.  23.300

 Kopa Mundial 
Thode a logra subi podio na 24 okashon, di kual sinku biaha na e promé lugá, diesdos biaha na di dos i 7 biaha na di tres lugá.
 Fecha Lugá Pais Disiplina 25.02.2011 – 05.03.2011  Mũi Né  Vietnam  Freestyle 12.06.2011 – 16.06.2011  Kralendijk  Boneiru  Freestyle 08.09.2013 – 14.09.2013  Ouddorp  Hulanda  Freestyle 27.09.2013 – 06.10.2013  Sylt  Alemania  Freestyle 20.06.2014 – 24.06.2014  Kralendijk  Boneiru  Freestyle

Category:Hende
Category:Boneiru
Category:Windsurfing